มีเพศสัมพันธ์กับแฟนแบบหลังในไม่ได้ป้องกัน วันที่ 27 เวลา สองทุ่ม หลังตกไข่ค่ะ ตกไข่วันที่ 14 กินยาคุมฉุกเฉินวันที่ 28 ตอนแปดโมงเช้า ปกติประจำเดือนจะมาวันที่ 30 วันนี้วันที่ 1 แล้ว ประจำเดือนยังไม่มาเลยค่ะ ขาดไปสามวันแล้ว เมื่อเช้าซื้อที่ตรวจมาตรวจก็ขึ้นขีดเดียว มีโอกาสตั้งครรภ์มั้ยคะ แล้วประจำเดือนจะเคลื่อนมากสุดกี่วันคะ 🙏🏻🙏🏻
สวัสดีค่ะ ผลข้างเคียงหลังการใช้ยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะดังนั้นประจำเดือนคลาดเคลื่อนอาจเกิดขึ้นได้ แต่สุดท้ายแล้ว ควรจะมาแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก